ઢાંકાઃ બાંગ્લાદેશની રાજધાની ઢાંકામાં હાઇ પ્રોફાઇલ ગુલશન વિસ્તારમાં રેસ્ટોરેન્ટ પર થયેલા આતંકી હુમલા બાદ કમાન્ડરોએ શરૂ કરેલ ઓપરેશન પૂર્ણ થઇ ગયું છે. 100 કમાન્ડરો રેસ્ટોરેન્ટમાં ઘૂસ્યાં હતા. એક ભારતીય સહિત 18 બંધકોને મુક્ત કરવામાં આવ્યાં છે. આ હુમલામાં 6 આતંકીઓ ઠાર મરાયા છે. જ્યારે 1 ને જીવતા પકડી લેવામાં આવ્યાં છે. 12 કલાકથી પણ વધારે સમય સુધી આ ઓપરેશન ચાલ્યું હતું. ભારતમાં મુંબઇમાં 26/11 જેવી રીતે આતંકી હુમલો થયો હતો તેવી જ રીતે આ હુમલાને પણ અંજામ આપવામાં આવ્યો છે. ISISએ આ હુમલાની જવાબદારી લીધી છે. મળતી માહિતી મુજબ આ હુમલામાં અલગ અલગ દેશના 20 લોકોના મૃત્યુ થયા છે.